Finalitzades les obres de les noves pistes de patinatge i d’skate
23 de febrer 2021

![Imagen 1](/media/bfaj0ian/86-c4-pista-skate3.jpg)![Imagen 2](/media/i1ld2m2o/86-c2-pista-skate1.jpg)

​

![](/media/jsgkl3f3/86-c1-pista-patinaje.jpg)  
  

El Poliesportiu Municipal disposa de dos noves instal·lacions que complementen l'oferta d'esports de patins (skate, escooter, patinatge artístic, etc.). Acaben de finalitzar les obres de la pista de patinatge i la instal·lació dels mòduls de la pista d’skate, que estan situades al costat de la pista d'hoquei, en el lloc que ocupava el camp de futbol-7. D'esta manera, estan juntes les tres instal·lacions de patinatge, tal com indica el Pla Director d'Instal·lacions Esportives.

  

La pista de patinatge ocupa una superfície de 800 m² i la d’skate pot ser un referent en l'àmbit nacional. Es tracta d'una moderna pista adaptada a les diferents modalitats esportives sobre rodes. El contracte d'execució de les obres va ser adjudicat a l'empresa Equidesa S.L., per un import de 201.499 € (IVA inclòs).

  

De moment, no poden utilitzar-se estes dos pistes fins que les normes contra la pandèmia ho permeten. Actualment, les instal·lacions municipals poden ser utilitzades per equips o esportistes que competisquen en l'àmbit nacional, i a Sagunt no n'hi ha en els esports que es practiquen en estes dos instal·lacions.

  

El delegat de Contractació i anterior delegat d'Esports, Javier Raro, ha destacat que estos dos nous equipaments responen a una demanda ciutadana: «**Dotar el Poliesportiu d'esta pista d’skate era un dels objectius de la legislatura, perquè és una instal·lació altament demandada i que a més està reflectida en el Pla Director d'Instal·lacions Esportives**». Raro ha afegit que ara «**cal esperar que els usuaris puguen utilitzar-la al més prompte possible i que complisca els objectius per als quals està dissenyada**».

  

Per la seua banda, el delegat d'Esports, Javier Timón, ha mostrat la seua satisfacció, «**ja que es dona compliment a un projecte demandat pels clubs usuaris d'estes instal·lacions i ha comptat amb la seua col·laboració en el disseny, la qual cosa hem d'agrair des de l'Ajuntament**». A més, ha destacat el treball realitzat pels departaments d'Esports i Contractació i «**en el meu cas, he d'agrair les gestions realitzades per Javier Raro, com a regidor de Contractació i anterior regidor d'Esports**».

  

![](/media/ap0dqnwy/86-c3-pista-skate2.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/finalitzades-les-obres-de-les-noves-pistes-de-patinatge-i-d-skate/ "Facebook")
*   [](http://twitter.com/share?url=https://aytosagunto.es/va/actualitat/finalitzades-les-obres-de-les-noves-pistes-de-patinatge-i-d-skate/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitzades-les-obres-de-les-noves-pistes-de-patinatge-i-d-skate/ "Linked In")
*   [](mailto:?body=https://aytosagunto.es/va/actualitat/finalitzades-les-obres-de-les-noves-pistes-de-patinatge-i-d-skate/)